Ilta-laulu (Keski-Suomi)
Sammunut on taivahalla
 Lännen rusko. Rastaskin
 Vaijennut on. Siiven alla
 Pää jo nukkuu pääskykin.
 Nukkuos myös kultani!
 Suojatkoon sua Herrani.

 Nurmen kukka nuokkuellen
 Silmän pienen ummistaa.
 Lammin laine uupuellen
 Öisen hetken uinahtaa.
 Nuokkuos vaan kultani!
 Valveilla on lempeni.

 Armahani tahdon heittää
 Unelmihin autuuden.
 Siivillänsä sua peittää
 Enkel viattomuuden.
 Nukkuos vaan kultani!
 Vaiti, vaiti, lauluni.

–r –r. [F. F. Brummer]

Lähde: Keski-Suomi 11.5.1878.

F. F. Brummer
Runot
Keski-Suomi (lehti)
1878